b'\n_START_ARTICLE_\nIoan Mogo\xc8\x99\n_START_PARAGRAPH_\nIoan Mogo\xc8\x99 (n. 21 noiembrie 1931, Comuna Livada, jude\xc8\x9bul Satu Mare - d. 2007) a fost un medic oncolog rom\xc3\xa2n, inovator al unor tehnici de termografie clinic\xc4\x83 \xc8\x99i experimental\xc4\x83.\n_START_SECTION_\nActivitate\n_START_PARAGRAPH_\nActivitatea sa \xc8\x99tiin\xc8\x9bific\xc4\x83 s-a concretizat prin contribu\xc8\x9bii \xc3\xaen dezvoltarea metodelor de depistare \xc8\x99i diagnostic al st\xc4\x83rilor neoplazice incipiente prin explorarea termografic\xc4\x83, \xc3\xaen metodologia de monitorizare \xc8\x99i aplicare a unor tratamente \xc3\xaen consens cu ritmurile celulare \xc8\x99i \xc3\xaen elaborarea metodologiei de monitorizare termografic\xc4\x83 a cronoterapiei citostatice._NEWLINE_Beneficiind de pe urma unei cooper\xc4\x83ri multidisciplinare (de 4 decenii), cu ajutorul Departamentului de Inginerie Electric\xc4\x83 \xc8\x99i a Centrului de Cercetare \xc3\xaen Inginerie Bio-Medicala ale Universitat\xc4\x83\xc8\x9bii Politehnice din Bucure\xc8\x99ti (prof.dr.ing. Paul Cristea \xc8\x99i Prof. Asoc. Rodica Tuduce), dr. Mogo\xc8\x99 a contribuit semnificativ la dezvoltarea tehnologiei \xc8\x99i instrumentelor aferente aplica\xc8\x9biilor diagnostice \xc3\xaen oncologie ale termografiei de contact. Sistemele create au evoluat \xc3\xaen perioada 1966 - 2006 de la primele \xc3\xaencerc\xc4\x83ri artizanale, p\xc3\xa2n\xc4\x83 la sisteme imagistice termale de \xc3\xaenalt\xc4\x83 rezolu\xc8\x9bie._NEWLINE_A fost profesor universitar titular la Facultatea de Medicin\xc4\x83 din Bucure\xc8\x99ti \xc8\x99i asociat la Catedra de Structuri \xc8\x99i func\xc8\x9bii biologice a Facult\xc4\x83\xc8\x9bii de Inginerie medical\xc4\x83 a Universit\xc4\x83\xc8\x9bii \xe2\x80\x9ePolitehnica\xe2\x80\x9d Bucure\xc8\x99ti. \xc3\x8en anul 2000 a devenit membru titular al Academiei de \xc8\x98tiin\xc8\x9be Medicale din Rom\xc3\xa2nia._NEWLINE_\xc3\x8en semn de apreciere pentru activitatea sa privind dezvoltarea aplica\xc8\x9biilor clinice ale termografiei, i-a fost acordat de c\xc4\x83tre Academia Rom\xc3\xa2n\xc4\x83 \xc3\xaen anul 1975, premiul \xe2\x80\x9eVictor Babe\xc8\x99\xe2\x80\x9d.'